
Дадатак 14

АСАБЛІВАСЦІ АРГАНІЗАЦЫІ АДУКАЦЫЙНАГА
ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «МАСТАЦТВА (АЙЧЫННАЯ 
І СУСВЕТНАЯ МАСТАЦКАЯ КУЛЬТУРА)»

1. Рэалізацыя выхаваўчага патэнцыялу вучэбнага прадмета «Мастацтва (айчынная і сусветная мастацкая культура)»
Рэалізацыя ў адукацыйным працэсе выхаваўчага патэнцыялу вучэбнага прадмета «Мастацтва (айчынная і сусветная мастацкая культура)» будзе садзейнічаць вырашэнню асноўных задач ідэалагічнай работы, сярод якіх – прапаганда дасягненняў Рэспублікі Беларусь, выхаванне патрыятызму, стымуляванне актыўнага ўдзелу ў захаванні гістарычнай памяці і нацыянальных каштоўнасцяў; павышэнне прававой, палітычнай, асабістай культуры і сацыяльнай адказнасці; выхаванне маральна-псіхалагічных якасцей, якія матывуюць на вырашэнне задач паспяховага развіцця краіны.  
Вывучэнне мастацтва павінна забяспечыць развіццё эстэтычнага густу, мастацкага мыслення вучняў, здольнасці ўспрымаць эстэтыку розных аб’ектаў, ацэньваць гарманічнасць узаемаадносін чалавека са светам прыроды і культуры і выказваць свае адносіны мастацкімі сродкамі; уменне арганізоўваць культурны вольны час, самастойную мастацка-творчую дзейнасць; уменне аказваць дапамогу ў арганізацыі і правядзенні культурна-масавых мерапрыемстваў і інш. Выхаваўчыя магчымасці архітэктуры, музыкі, скульптуры, жывапісу, дэкаратыўна-прыкладнога мастацтва рэалізоўваюцца праз развіццё наслуханасці і нагледжанасці, успрыманне эстэтыкі асяроддзя, пашырэнне культурнага дыяпазону вучняў. Для выхавання «разумных эмоцый», маральнага і эстэтычнага ўдасканалення асобы варта выкарыстоўваць прагляд сацыяльных па змесце і мастацкіх па характары фрагментаў твораў кінамастацтва. Выкарыстанне на ўроках метадаў і прыёмаў тэатральнай педагогікі спрыяе развіццю асобасных якасцяў: упэўненасці ў сабе, калектывізму, паспяховасці. 
Для эфектыўнай рэалізацыі выхаваўчых магчымасцяў мастацтва ў адукацыйным працэсе рэкамендуецца акцэнтаваць асаблівую ўвагу на нацыянальным і рэгіянальным кампанентах мастацкай культуры, якія спрыяюць фарміраванню нацыянальнай ідэнтычнасці вучняў. Эфектыўнай формай арганізацыі адукацыйнага працэсу з’яўляецца правядзенне ўрокаў у музеі. Улічваючы вялікі выхаваўчы патэнцыял экскурсій, значную колькасць экскурсійных аб’ектаў і турыстычных маршрутаў мясцовага значэння, рэкамендуецца выкарыстоўваць гэту форму работы пры арганізацыі адукацыйнага працэсу па вучэбным прадмеце «Працоўнае навучанне» зыходзячы з прынцыпу тэрытарыяльнай даступнасці. 
У змесце вучэбнага прадмета «Мастацтва (айчынная і сусветная мастацкая культура)» (V–IX класы) адлюстравана тэма генацыду беларускага народа ў перыяд Вялікай Айчыннай вайны. У творах мастацтва, прапанаваных у вучэбных дапаможніках, ахвяры і страты беларускага народа адлюстраваны ў абагульненай форме. Варта акцэнтаваць увагу вучняў на трагічных падзеях ваенных гадоў і на мужнасці беларускага народа-пераможцы.   
2. Вучэбныя праграмы
Звяртаем увагу, што ў вучэбную праграму па вучэбным прадмеце «Мастацтва (айчынная і сусветная мастацкая культура)» для VIII класа ўнесены змены: матэрыял вучэбнай праграмы часткова пераструктураваны, змест аптымізаваны і прыведзены ў адпаведнасць з узроставымі асаблівасцямі вучняў, выключаны матэрыялы, што дубліруюцца; змест насычаны нацыянальным мастацкім кампанентам, які адносіцца як да вывучаемых эпох, так і да сучаснасці, што станоўча ўплывае на ўспрыманне беларускай мастацкай культуры як часткі агульнасусветнай культуры. Уключаны творчыя ўрокі. Інфармацыя пра змены размешчана на нацыянальным адукацыйным партале: https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Мастацтва (айчынная і сусветная мастацкая культура).
3. Вучэбныя выданні
Да новага навучальнага года перавыдадзены з улікам вынікаў доследнай праверкі, дыялогавых пляцовак, грамадскай экспертызы наступныя вучэбныя дапаможнікі:
[bookmark: _Hlk225257792]Колбышава, С. І. Мастацтва (айчынная і сусветная мастацкая культура) : вучэбны дапаможнік для 8 класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання, з электронным дадаткам / 
С. І. Колбышава [і інш.] ; пад рэд. С. І. Колбышавай. – Мінск : Адукацыя і выхаванне, 2026.
Колбышева, С. И. Искусство (отечественная и мировая художественная культура) : учебное пособие для 8 класса учреждений образования, реализующих образовательные программы общего среднего образования, с русским языком обучения и воспитания, с электронным приложением / С. И. Колбышева [и др.] ; под ред. С. И. Колбышевой. – Минск : Адукацыя і выхаванне, 2026.
Колбышава, С. І. Мастацтва (айчынная і сусветная мастацкая культура) : падручнік для 9 класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання, з электронным дадаткам / С. І. Колбышава [і інш.] ; пад рэд. С. І. Колбышавай. – Мінск : Адукацыя і выхаванне, 2026.
Колбышева, С. И. Искусство (отечественная и мировая художественная культура) : учебник для 9 класса учреждений образования, реализующих образовательные программы общего среднего образования, с русским языком обучения и воспитания, с электронным приложением / 
С. И. Колбышева [и др.] ; под ред. С. И. Колбышевой. – Минск : Адукацыя і выхаванне, 2026.
Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Мастацтва (айчынная і сусветная мастацкая культура).
4. Асобныя аспекты арганізацыі адукацыйнага працэсу
[bookmark: _Hlk158358307][bookmark: _GoBack][bookmark: _Hlk237872869][bookmark: _Hlk237872924]Аб’ектам вывучэння вучэбнага прадмета «Мастацтва (айчынная і сусветная мастацкая культура)» з’яўляецца твор мастацтва, спецыфіка пазнання якога заключаецца ў апоры на эмацыянальна-пачуццёвае, мастацка-вобразнае і маральна-этычнае засваенне мастацтва як асаблівай формы адлюстравання рэчаіснасці. Пры арганізацыі адукацыйнага працэсу па вучэбным прадмеце «Мастацтва (айчынная і сусветная мастацкая культура)» асноўныя сэнсазмястоўныя аспекты мастацтва неабходна даступна і выразна раскрываць з апорай на эмацыянальна-пачуццёвую сферу вучняў; пазбягаць інфармацыйных перагрузак; выключыць завучванне на памяць тэарэтычных звестак; дыдактычна не мэтазгодны тэставыя пісьмовыя работы. У цэнтры ўрока мастацтва павінны быць працэс успрымання мастацкага твора, выяўленне вобразнай сістэмы, вызначэнне сродкаў мастацкай выразнасці. Рэкамендуецца стымуляваць вучняў выказваць свае адносіны да мастацкага твора ў вусным выказванні. Арганізацыя практычнай мастацка-творчай дзейнасці вучняў рэкамендавана на кожных вучэбных занятках.
Звяртаем увагу, што на вывучэнне айчыннай і сусветнай мастацкай культуры ў ІХ класе тыпавым вучэбным планам агульнай сярэдняй адукацыі адводзіцца 16 гадзін з разліку 1 вучэбная гадзіна на тыдзень (вучэбны прадмет вывучаецца ў I паўгоддзі). Па змесце тэмы носяць аглядны характар. 
Па вучэбным прадмеце «Мастацтва (айчынная і сусветная мастацкая культура)» праводзіцца бягучая, прамежкавая атэстацыя, выніковая атэстацыя па завяршэнні вучэбных заняткаў у навучальным годзе. Атэстацыя вучняў V–ІХ класаў ажыццяўляецца з выстаўленнем адзнак «залічана», «не залічана». Бягучая атэстацыя праводзіцца ў форме паўрочнага і тэматычнага кантролю. Тэматычны кантроль арганізоўваецца настаўнікам у V–VIII класах на творым уроку, у IX класах – на заліковым ўроку. Заліковы (творчы) урок праводзіцца адзін раз у чвэрці па выніках вывучэння зместу адной або некалькіх тэм. Тэму або тэмы для праверкі і ацэнкі вынікаў вучэбнай дзейнасці вучняў, форму і месца правядзення заліковага (творчага) урока вызначае настаўнік, які ажыццяўляе адукацыйны працэс па вучэбным прадмеце. Не рэкамендуецца праводзіць заліковы (творчы) урок на першых ці апошніх вучэбных занятках у чвэрці. Пры арганізацыі заліковага (творчага) урока варта арыентавацца на практычную мастацка-творчую дзейнасць вучняў. Правядзенне заліковага (творчага) урока фіксуецца запісам у класным журнале. Напрыклад: 20.10. Творчы ўрок «…» – у V–VIІI класах; 20.10. Заліковы ўрок па тэме «…» – у IX класе.    
[bookmark: _Hlk237857852]Па вучэбным прадмеце «Мастацтва (айчынная і сусветная мастацкая культура)» дамашнія заданні вучням не задаюцца. У дзённіках вучняў указваюцца мастацкія матэрыялы, неабходныя для выканання практычнай работы на наступным уроку. Напрыклад: «Акварэль».  
